480.04 REGOLAMENTI DWAR AWTORIZZAZZJONI ĠENERALI (MIŻURI TA’ PROTEZZJONI GĦAS-SIGURTA ABBORD BASTIMENTI) L-AVVIŻ LEGALI 19 tal-2013. L-AVVIŻ LEGALI 19 tal-2013. Taqsima I Preliminari 1. Titolu. It-titolu ta’ dawn ir-regolamenti huwa r-Regolamenti dwar l-Awtorizzazzjoni Ġenerali (Miżuri ta’ Protezzjoni għas-Sigurtà abbord il-Bastimenti). 2. Tifsir. (1) F’dawn ir-regolamenti, sakemm ir-rabta tal-kliem ma teħtieġx xort’oħra: "arma tan-nar" u "munizzjon" għandhom l-istess tifsira kif mogħtija lilhom fl-artikolu 2 tal-Att dwar l-Armi; Kap. 480. Kap. 480. "bastiment Malti" għandha l-istess tifsira kif mogħtija fl-artikolu 3(1) tal-Att dwar il-Bastimenti Merkantili; Kap. 234. Kap. 234. " Gwardjan Armat tas-Sigurtà Ingaġġat Privatament " jew ""GASIP" tfisser gwardjanarmat jew gwardjani armati tal-KPSM li jitqiegħed jew jitqiegħdu abbord bastiment bl-għanuniku li jipprovdi jew jipprovdu protezzjoni addizzjonali kontra l-piraterija u s-serqarmat; "ibħra territorjali " tfisser il-partijiet kollha tal-baħar miftuħ li jinsabu fitnax-il milnawtiku mill-kosta ta’ Malta, jew xi distanza oħra li tista’ tiġi stabbilita taħt l-artikolu 3 tal-Att dwar l-Ibħra Territorjali u ż-Żona Kontigwa u jinkludi kwalunkwe ibħra li jinsabu bejn il-linji tal-bażi imsemmija f’dak l-Att u l-kosta; Kap. 226. Kap. 226. "ittestjar u perfezzjoni tal-mira " tfisser kull attività li tinvolvi sparar biex tiġi ttestjata l-arma, kif ukoll kull attività oħra li tinvolvi l-aġġustar tal-mira tal-arma; " kumpannija " tfisser kumpannija kif imfissra fir-regolament numru IX/I tal-Konvenzjoni Internazzjonali għas-Sigurtà tal-Ħajja fuq il-Baħar tal-1974, kif emendata; " Kumpannija Privata għas-Sigurtà Marittima" jew "KPSM" tfisser kuntrattur privat li huwa legittimament liċenzjat biex jipprovdi gwardjan għas-sigurtà, kemm armat kif ukoll mhux armat, għall-protezzjoni kontra l-piraterija u s-serqarmat; " il-Ministru " tfisser l-Ministru responsabbli għall-Pulizija; "Reġistratur Ġenerali " tfisser ir-Reġistratur Ġenerali ta’ Bastimenti u Baħrin kif previst fl-Att dwar il-Bastimenti Merkanti li u jinkludi kull persuna li taġixxi taħt l-awtorità tiegħu; Kap. 234. Kap. 234. " Żona ta’ Riskju Kbir" tfisser iż-żona li l-Reġistratur Ġenerali jista’ minn żmien għal żmien jiddetermina, jistabbilixxi u jippreskrivi bis-saħħa ta’ Avviżi dwar Bastimenti Merkantili u f’dan il-każ u mingħajr preġudizzju għall-ġeneralità ta’ dak li ntqal qabel, ir-Reġistratur Ġenerali għandu jiġi ggwidat minn ċirkularijiet, kjarifikazzjonijiet, kodiċijiet, deċizjonijiet, direttivi, linji gwida, strumenti, interpretazzjonijiet, manwali, avviżi, pubblikazzjonijiet, rakkomandazzjonijiet, regolamenti, riżoluzzjonijiet, regoli u kwalunkwe mezz ieħor tan-Nazzjonitajiet Uniti jew kwalunkwe korp jew organizzazzjoni oħra li għandha għarfien xieraq jew kompetenza dwar is-suġġett. (2) F’dawn ir-regolamenti, il-kelma "liċenza " tinkludi wkoll referenza għal liċenza maħruġa taħt ġurisdizzjoni oħra għajr dik ta’ Malta. Taqsima II Dispożizzjonijiet Ġenerali 3. T waqqif ta’ awtorizzazzjoni ġenerali għal armi tan-nar u munizzjon. (1) L-iSkeda li tinsab ma’ dawn ir-regolamenti tistabbilixxi l-awtorizzazzjoni ġenerali għall-ġarr u l-użu ta’ armi tan-nar u munizzjonabbord bastimenti Maltin minn GASIP awtorizzati li jkollhom fil-pus sess jew taħt il-kontroll tagħhom armi tan-nar jew munizzjon liċenzjati lill-KPSM: Iżda kull persuna, li għaliha japplikaw dawn ir-regolamenti, għandha fiċ-ċirkostanzi kollha timxi ma’ kull ħtieġa prevista f’dawn ir-regolamenti u li tapplika, minn żmien għal żmien, għal kull arma tan-nar u munizzjon li jaqgħu taħt din l-awtorizzazzjoni ġenerali. (2) Dawk il-GASIP li jagħmlu użu minn awtorizzazzjoni ġenerali fir-rigward ta’ kull arma tan-nar u munizzjon li għalihom japplikkaw dawn ir-regolamenti, għandhom josservaw f’kull ħin kull deċiżjoni, tkun kif tkun deskritta, meħuda mill-Ministru fir-rigward tal-pussess, ġarr jew użu ta’ arma tan-nar jew munizzjon abbord bastiment Malti. (3) Kap. 480. Kap. 480. L-awtorizzazzjoni ġenerali applikata taħt dan ir-regolament lill-GASIPmqiegħda abbord bastiment Malti, hija għal ġarru użu ta’ armi tan-nar elenkati fl-iSkedi II u III tal-Att dwar l-Armi, għal finijiet li jkunu meħtieġa fl-interess pubbliku jew għall-ħarsien tal-ħajja u s-sigurtà ta’ persuni. (4) Awtorizzazzjoni ġenerali, applikata għal kwalunkwe persuna li tirrigwarda kull arma tan-nar li għaliha japplikkaw dawn ir-regolamenti, ma tistax titqies li jiġi awtorizzat l-użu ħażin ta’ dik l-arma, u l-Gvern ta’ Malta, inkluż il-Ministri, l-uffiċjali, l-impjegati u l-entitajiet governattivi m’għandhomx jinżammu responsabbli għall-użu ħażin jew allegat uż u ħażin ta’ dik l-arma. 4. Ħtieġa li tiġi osservata kull ħtieġa oħra taħt xi liġijiet u regolamenti oħra. (1) Xejn f’dawn ir-regolamenti m’għandu jeżenta lil xi persuna mill-ħtieġa li tikseb xi permess ieħor, awtorizzazzjoni jew liċenza, tkun kif tkun deskritta, kemm f’Malta kif ukoll barra minn Malta, kif jista’ jkun meħtieġ taħt kwalunkwe liġi oħra li tirregola l-akkwist u l-ġarr tal-armi tan-nar u munizzjon, li għalihom japplikkaw dawn ir-regolamenti. (2) Xejn f’dawn ir-regolamenti m’għandu jitqies li jeżenta jew jeħles persuna milli tosserva xi liġi jew deċiżjoni oħra, tkun kif tkun deskritta, li l-Ministru jista’ minn żmien għal żmien joħroġ. 5. Għoti ta’ informazzjoni. Il-Ministru jista’ jitlob lil xi persuna biex tagħtih kwalunkwe informazzjoni fuq kwalunkwe GASIP li għandhom il-pussess jew jużu warmi tan-nar jew munizzjon, fir-rigward ta’ tqegħid tal-GASI Pabbord bastiment.